24PES-436

EH Bildu Nafarroa talde parlamentarioari atxikitako foru parlamentari Javier Arza Porrasek, Parlamentuko Erregelamenduan ezarritakoaren babesean, honako galdera hau egiten dio Nafarroako Gobernuari, idatziz erantzun dezan:

Otsailaren 20an jaso genuen Eskubide Sozialetako, Ekonomia Sozialeko eta Enpleguko kontseilariari egindako idatziz erantzuteko galdera honen erantzuna:

Zer unetan da familia elkartzeko guneak Nafarroako gizarte zerbitzuetako barruti guztietara hedatzeko prozesua? Zer irizpide erabiltzen dira erabakitzeko barruti batean familia elkartzeko gune bat ezarriko den ala ez? Zer datu eman dezake zure departamentuak elkartzeko guneetara iristen diren kasuen kopuruari buruz, etxebizitza-eremuaren arabera?

Beste kontu batzuen artean, honako hau zioen erantzunak: “Une honetan, eskaera bat dago zerbitzu hori Lizarrako Barrutira hedatzeko. Eskariak nahikoa izan behar du zerbitzua efizientea izateko, kontuan hartuta funtzionatzeko gutxieneko langile kopuru bat behar duela”. Honako hau ere bazioen: “Lizarrako epaitegietan artatzen diren prozeduren analisia eginen da, baloratzeko ea datorren urterako barruti horretara hedatzen ahal den”.

Hori dela-eta, honako galdera hau egiten dugu: Zer emaitza lortu dira analisi horren harira? Datu horiek kontuan hartuta, zer balorazio egin da familia elkartzeko gunea Lizarrako Barrutira hedatzeko aukerari buruz?

Iruñean, 2024ko urriaren 17an

Foru parlamentaria: Javier Arza Porras